《和韵呈徐子融聊寓谏时子融同会》
宋代·陈文蔚

儒党凋零类月残，兴言及此最情关。
杯觞固可随宜醉，主宰何尝有暂闲。
行健要将乾作马，登高须识艮为山。
莫教尽日劳舟楫，只在当初相见湾。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。